ENQUESTA: Què en pensa del cas de la granja Pifarré un any després? - Teleponent
Inici Comarques Segrià ENQUESTA: Què en pensa del cas de la granja Pifarré un any...
ENQUESTA: Què en pensa del cas de la granja Pifarré un any després?
Aquest divendres 9 de setembre va fer un any que es va bloquejar el camí centenari d’accés a Granja Pifarré. La col·locació d’una tanca amb peces de formigó sense cap llicència municipal va ser l’inici del cas salvemramaderia. La situació es va complicar amb la construcció d’una altra tanca metàl·lica i per desicions judicials que no van donar solució a la comunicació productiva de la granja deixant-la en una situació d’estancament productiu.
Durant aquest temps s’han alternat dificultats i mobilitzacions populars de suport a Granja Pifarré. Dificultats conegudes com l’entrada d’animals vius o morts, l’abastiment a la granja de pinso, farratge i altres. Actualment la granja subsisteix a una tercera part de la seva capacitat productiva a l’espera que La Paeria executi una solució definitiva o que prosperi el recurs presentat al TSJC.
La família Pifarré assegura que tot i la fatalitat han sentit el caliu i suport de molta ciutadania de l’Horta i de Lleida ciutat. Actualment La Paeria té sobre la taula diverses possibilitats per habilitar un nou camí d’accés, ara per ara l’opció més factible. La família afirma estar esperançada en que La Paeria acabi materialitzant un nou pas per facilitar l’entrada de camions a l’explotació familiar i agrària de l’Horta. En aquest sentit han editat un vídeo demanant una solució definitiva que es pot visualitzar per les xarxes socials seguint l’etiqueta #salvemramaderia.
Nosaltres hem sortit al carrer per saber què en pensa la gent sobre aquest bloqueig que dura ja 12 mesos. I per aquells o aquelles que no coneixien el cas, què en pensen un cop els hi mostrem, objectivament, els diferents reculls de premsa que han anat apareixent. Sorprenentment, per a bé, el recompte d’opinions és unànime i es decanta a valorar que és una situació injusta per la família Pifarré. Feu clic per descobrir-ho.
Article anteriorUnió de Pagesos exigeix mesures davant la greu sequera que afecta la ramaderia catalana
Article següentTeleponent i Lligues Lleida estrenen nou programa
Declaren al jutjat de Lleida els últims investigats per irregularitats a l’Empresa Municipal d’Urbanisme Copy
Cultura rep el dossier de la candidatura del Turó de la Seu Vella a Patrimoni Mundial UNESCO